EkBass/fiwiki-20250220-pages-articles huggingface dataset:
Gerrardinaceae

Gerrardinaceae on pieni afrikkalainen kasviheimo koppisiemenisten Huerteales- lahkossa. Heimossa on vain parilajinen Gerrardina-suku.Stevens 2001–, Viitattu 16.3.2015 == Tuntomerkit == Kasvit ovat vähän tunnettuja puita tai pensaita. Niiden lehdet ovat hammaslaitaisia. Terälehdet ovat kynnellisiä, ohuita ja pieniä, ja heteet sijaitsevat niiden kanssa kohdakkain. Kukassa on kupumainen mesiäinen. Siemenet ovat meheväkuorisia ja niissä on vähäpätöinen alkio. == Levinneisyys == Heimo/suku kasvaa Afrikan itä- ja eteläosissa. == Luokittelu == Gerrardina-suvussa on kaksi lajia. Aikaisemmin ne vietiin Flacourtiaceae- heimoon, joka on nyttemmin hajonnut moneen osaan suurimman osan ollessa Malpighiales-lahkossa (kapikkikasvit ja pajukasvit). == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Gerrardina.gif * Kuvia ym.: http://tolweb.org/Gerrardina/93755 Luokka:Huerteales Luokka:Kasviheimot
Örebron muotokuva

Örebron muotokuva () on marsalkka Jean-Baptiste Bernadottea esittävä muotokuva. Muotokuva esittää Bernadottea tarmoa ja voimaa uhkuvana sotamarsalkan puvussa. Kun Ruotsin säätyvaltiopäivät kokoontuivat vuonna 1810 Örebrohon valitsemaan maalle kruununperillistä, valtiopäiville esiteltiin tämä muotokuva Bernadottesta. Kuva teki tiettävästi vaikutuksen valtiopäiväedustajiin. Valtiopäivät valitsivat Bernadotten kruununperilliseksi ja hänestä tuli myöhemmin Ruotsin kuningas Kaarle XIV Juhana (ja Norjan kuningas Kaarle III Juhana). Maalauksen teki Hilaire Le Dru. Pierre-Michel Alix teki sen pohjalta kaiverruksen. == Lähteet == Luokka:Muotokuvamaalaukset Luokka:Ruotsin poliittinen historia
Petenaeaceae

Petenaeaceae on yhden kasvilajin (Petenaea cordata) käsittävä keskiamerikkalainen koppisiemenisheimo Huerteales-lahkossa.Stevens 2001–, viitattu 16.3.2015 == Tuntomerkit == Petenaea cordata on puu tai kookas pensas, jonka lehdet sijaitsevat kierteisesti ja ovat kourasuoniset, tiheähampaiset ja korvakkeelliset. Kukat sijaitsevat haaraisissa kukinnoissa. Kukassa on yksikiehkurainen kehä, jossa on vaaleanpunaisia väkäskarvoja sisäpinnalla ja tyvirauhasia. Heteitä on 8–12. Yhdislehtinen sikiäin koostuu viidestä emilehdestä, ja siinä on paljon siemenaiheita; vartalo on pitkä. Hedelmä on liuskainen marja, jossa vartalon jäänne on jäljellä. == Levinneisyys == Laji kasvaa Keski-Amerikassa. == Luokittelu == Petenaea cordata luokitellaan nykyään Huerteales-lahkoon, ja sen lähin sukulaisheimo on Gerrardinaceae. Aiemmin sitä on pidetty lehmusten (ent. heimo Tiliaceae) ja heimon Elaeocarpaceae sukulaisena. On myös molekyylitaksonomisia viitteitä siitä, että se saattaisi olla sukua Muntingiaceae-heimolle, joka on lahkossa Malvales. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]." will do. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Petenaea.gif * Kuva: http://tcf.bh.cornell.edu/imgs/lkelly/r/Tiliaceae_Petenaea_cordata_4852.html Luokka:Huerteales Luokka:Kasviheimot
Pajafella

Pajafella (s. 15. heinäkuutahttps://www.instagram.com/p/5Jhd1vrxqK/ 1992, Nokia ) on tamperelainen rap-artisti, joka liittyi vuonna 2015 PME Recordsiin. Pajafella julkaisi esikois-EP:nsä 20. huhtikuuta 2016. Pajafella on lähtöisin Nokialta. Pienenä Pajafella herätti kotipaikkakunnallaan huomiota koulun ainoana tummaihoisena poikana. ==Diskografia== === Albumit === * Fella, Fella, Fella (2019) ===Mixtapet=== * Näsinneulahigh (2014) * Puskist (2016) === EP:t === * Luukku Auki (2016) * Duunii Ilman Cveet (2017) * Luukku Auki 2 (2017) ===Singlet: === Vuosi Single Albumi 2016 "Huuli" 2017 "With The Shit" (feat. Faktoi & Kingfish) Luukku Auki 2 EP "Ihan Liian Leija" (feat. JVG) 2018 "Plugi On Mun Bro" (feat. Ivory) Fella,Fella,Fella "Kiltti" 2019 "Rullaan" / "Kotiin" "Sulkii hatussa" (feat. JVG) 2022 "Liikaa" 2023 "Vitusti" === Vierailijat: === Kappale Artisti Albumi Muut Vierailijat "Anna Puu" Rekami Lounasseteli EP "Antakaa Mun Smoukkaa" Kalle Kinos Syvä Ätmös "Gasoo" Kube Purppura "Ylityö Skänk" Francis Koira The Tsaikkedeliks "Hoidetaan" Lyttä Van Hegen "Sushizone" MKDMSK Ota Kiinni Kube "Hitit" Don Elde "Prepaid" Djangomayn Prepaid Faktoi "Anti Tune Tip" Skorpioni Records Skorpioni Mixtape DJ Ibusal "Lähiörikas" Kube KBNRPNT, Vol.2 "Fuck Sinä Ja Sun Tiimi" OPA FREE OPA Meron "Intro" Sunmutsis Esikoinen Bizi "Kolumbus" GoodJobLarry EP NCO ==Lähteet== ==Aiheesta muualla== * Pajafella Facebookissa *Pajafella Instagramissa * Pajafella PME Recordsin sivuilla Luokka:Suomalaiset hip hop -artistit Luokka:Vuonna 1992 syntyneet Luokka:Elävät henkilöt
Roberto Roberti

Roberto Roberti (oikealta nimeltään Vincenzo Leone, 5. huhtikuuta 1879 Torella dei Lombardi, Avellinon maakunta – 6. maaliskuuta 1959 Rooma) oli italialainen mykkäelokuvien ohjaaja ja näyttelijä. Napolissa teatterinäyttelijänä työskennellyt Roberti palkattiin vuonna 1912 Aquila Filmsille, jossa hän ohjasi seikkailuelokuvia ja melodraamoja. Vuonna 1917 Roberti työskenteli Francesca Bertinin kanssa Caesar Filmillä. Oltuaan vähän aikaa Itala Filmillä hänestä tuli Bertinin pääohjaaja vuosina 1918–1921. 1920-luvun jälkeen Roberti ohjasi vain muutamia elokuvia. Hän ja Bertini olivat spagettiwesterneistään tunnetun Sergio Leonen vanhemmat. ==Lähteet== ==Aiheesta muualla== * Internet Movie Database: Roberto Roberti Luokka:Italialaiset elokuvaohjaajat Luokka:Italialaiset näyttelijät Luokka:Vuonna 1879 syntyneet Luokka:Vuonna 1959 kuolleet
Tapisciaceae

Tapisciaceae on pieni aasialainen ja amerikkalainen kasviheimo koppisiemenisten Huerteales-lahkossa. == Tuntomerkit == Heimon kasvit ovat pieniä puita tai pensaita, joiden lehtiasento on kierteinen. Lehdet ovat korvakkeellisia, pääteparisia tai kolmilehdykkäisiä, ja lehdyköiden nivelkohdissa on rauhasia ja pikkukorvakkeet. Pienissä kukissa on yhdis- tai erilehtinen verhiö ja tavallisesti mesiäinen. Sikiäin on väliseinäinen tai -seinätön, ja vartalo on haarainen tai vartalot ovat enemmän tai vähemmän erillisiä. Kussakin emilehdessä on yksi siemenaihe pohjaistukassa. Hedelmä on joskus luumarja. == Levinneisyys == Heimon lajeista Tapiscia sinensis kasvaa Kiinassa, muut lajit Etelä-Amerikan luoteisosassa. == Luokittelu == Tapisciaceae käsittää kaksi sukua (Tapiscia ja Huertea) ja viisi lajia. Ne sisällytettiin pitkään kotapähkinäkasveihin (Staphyleaceae) tai sittemmin Sapindales-lahkoon. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta (fossiililöytöjä sinisellä) Luokka:Huerteales Luokka:Kasviheimot
Diklorofeeni

Diklorofeeni (C13H10Cl2O2) on fenoleihin kuuluva orgaaninen yhdiste. Ainetta käytetään muun muassa fungisidina ja eläinlääketieteessä loismatojen hävittämiseen. ==Ominaisuudet== Diklorofeeni on huoneenlämpötilassa väritöntä kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin, dietyylieetteriin, di-isopropyylieetteriin ja asetoniin.Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe & Wilfried Paulus: Phenol Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.3.2015 ==Valmistus ja käyttö== Diklorofeenia valmistetaan lisäämällä formaldehydin vesiliuosta rikkihappoa sisältävään p-kloorifenolin metanoliliuokseen. Reaktio tapahtuu 50-65 °C:n lämpötilassa. Diklorofeenia käytetään maataloudessa Fusarium-suvun homeita vastaan. Sitä voidaan myös käyttää sammalen hävittämiseen nurmikolta, katolta tai seinistä, antimikrobisissa saippuoissa, paperin ja tekstiilien antimikrobisissa käsittelyissä sekä voiteluaineiden säilöntäaineena. 1940-luvulta sitä on käytetty koirien ja kissojen loismatojen häätämiseen ja se tehoaa esimerkiksi heisimatoihin. Se aiheuttaa kuitenkin haittavaikutuksina oksentelua, minkä vuoksi se on suurimmaksi osaksi korvattu pratsikvanteelilla ja niklosamidilla. ==Lähteet== Luokka:Fenolit Luokka:Sienentorjuntamyrkyt
Mind Riot

Mind Riot oli vuosina 1990–1998 toiminut joutsenolainen metalliyhtye. Sen musiikkityyli kehittyi alkuaikojen thrash- ja death metalista myöhempään alternative metaliin. Mind Riotilta ilmestyi 1990-luvun puolivälissä kaksi albumia. Jälkimmäinen albumi, vuoden 1996 Inferno Go-Go, jäi kuitenkin käytännössä julkaisematta yhtyeen italialaisen levymerkin Godhead Recordingsin alasajon myötä, mihin hiipui myös yhtyeen toiminta. Yhtyeen viimeinen levytys oli Suomi Finland Perkele -lehden ”How to Understand Finland!?” First Lesson -kokoelma-albumilla vuonna 1998 julkaistu ”Isolation”. Mind Riotin laulaja- kitaristi Tuomo Saikkonen on sittemmin tullut tunnetuksi Mokoman kitaristina ja Sakara Recordsin toimitusjohtajana. Myös rumpali Raikko Törönen on soittanut Mokomassa. Saikkonen ja kitaristi Juha Javanainen ovat soittaneet myös The Machetessa. Yhtye teki yhden keikan mittaisen paluun helmikuussa 2007, jolloin se, The Siissidös ja Charged esiintyivät Helsingin Semifinal- klubilla. Sakara Records julkaisi Mind Riotin Inferno Go-Go -albumin uudelleenmasteroituna vuonna 2015. __NOTOC__ Mind Riot kutsuttiin esiintymään Tuskaan kesällä 2017. Alkuperäistä rytmisektiota ei enää saatu yhtyeen riveihin, joten heidät korvasi Mokoma-yhtyeestä tuttu Kuisma Aalto sekä The Macheten rumpali Teemu Saikkonen. Vanhempi Saikkonen osallistui yhtyeen toimintaan jo sen varsinaisella toimintakaudella ajoittaisena Törösen sijaisena. Tuskan keikka innosti yhtyettä julkaisemaan myös uutta musiikkia. Neljän biisin Come Undone EP:n keväällä 2017 Tuomo Saikkosen johtaman Sakara Recordsin kautta. Vuonna 2021 Mind Riot aktivoituu jälleen. Neljä kappaletta sisältävä Abyss EP julkaistaan 17.9.2021 Sakara Recordsin kautta. Minialbumin tuotannosta vastaa Miitri Aaltonen ja masteroinnista Chartmakersin Svante Forsbäck. == Jäsenet == * Juha Javanainen – kitara (1990 -) * Tuomo Saikkonen – laulu, kitara (1990 -) * Teemu Saikkonen – rummut (2017 -) * Kuisma Aalto – basso (2017 -) * Kirill Lorech – bassokitara (1990 - 1997) * Raikko Törönen – rummut (1990 - 1997) == Julkaisut == Albumit * * Minialbumit * *Come Undone (Sakara Records, 2017) *Abyss (Sakara Records, 2021) == Lähteet == == Aiheesta muualla == * Mind Riot Facebookissa * * Mind Riotin ”Isolation” (2015) YouTube-sivustolla Luokka:1990-luvun yhtyeet ja sooloartistit Luokka:Suomalaiset alternative metal -yhtyeet Luokka:Suomalaiset death metal -yhtyeet Luokka:Suomalaiset thrash metal -yhtyeet
Dipentodontaceae

Dipentodontaceae on pieni aasialainen ja amerkikkalainen kasviheimo koppisiemenisten Huerteales-lahkossa. == Tuntomerkit == Heimon kasvit ovat puita. Lehdet sijaitsevat kahdessa rivissä ja ovat sulkasuonisia ja korvakkeellisia. Verhiö ja teriö ovat toistensa kaltaisia. Kussakin emilehdessä on kaksi pohjaistukallista siemenaihetta. Hedelmä on kehälehtien suojaama.Stevens 2001–, viittaus 16.3.2015 == Levinneisyys == Heimo kasvaa Kaakkois-Aasiassa ja Malaijien saaristossa sekä Meksikosta Peruun ulottuvalla alueella. == Luokittelu == Heimoon kuuluu kaksi sukua ja 16 lajia. Etelä- Kiinassa ja siihen rajoittuvassa osassa Myanmaria, Intiassa ja Vietnamissa kasvava Dipentodon sinicus on sukunsa ainoa laji. Sen korvakkeet ovat liuskaisia ja kukinto sarjamainen. Siinä on 5–7-lukuisia kukkia, joissa on maljamainen hypantio, mesirauhasia ja kolmesta emilehdestä muodostunut yhdislehtinen sikiäin. Siinä on pohjaistukka. Hedelmä on sivuilta litistynyt ja avautuva sekä yksisiemeninen. Perrottetia-sukuun kuuluu noin 15 lajia, jotka kasvavat Kiinasta Malaijien saaristoon ulottuvalla alueella, Koillis- Australiassa, Havaijilla ja Meksikosta Boliviaan ulottuvalla alueella. Joillakin lajeilla lehtiasento on kierteinen; tavallisesti se on kaksirivinen. Kukinto koostuu viuhkomaisista osakukinnoista. Kukat saattavat olla yksineuvoisia, ja niissä on mesiäiskehrä. Sikiäin on monilokeroinen ja vartalo lyhyt. Siemenkuori on enemmän tai vähemmän mehevä. Dipentodontaceae-heimo on aiemmin liitetty Santalales-lahkoon sikiäimen rakenteen perusteella, sitten orvokkikasvien (Violaceae) yhteyteen, sitten omaan lahkoonsa, mutta edelleen lähelle orvokkikasveja. Lähin sukulaisheimo on nykykäsityksen mukaan Tapisciaceae. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta, Dipentodon: http://www.mobot.org/mobot/research/apweb/maps/Dipentodonaceae.gif * Levinneisyyskartta: Perrottetia: http://www.mobot.org/mobot/research/apweb/maps/Perrotettia.gif Luokka:Huerteales Luokka:Kasviheimot Luokka:Puut
Krootila

Krootila on Kokemäellä sijaitseva kylä ja kaupunginosa, joka on noin kilometrin verran kaupungin keskustaajaman Tulkkilan eteläpuolella Sonnilanjoen länsirannalla. Pientaloalueen lisäksi se muodostuu lähinnä maaseutumaisesta asutuksesta ja peltoaukeasta. Krootilan läpi kulkee Tampere–Pori-rata sekä Kokemäen keskustasta valtatie 2:lle johtava yhdystie 2471. Siellä toimii lisäksi Finnamyl Oy:n perunatärkkelystehdas, joka työllistää noin 25 henkeä.Historia Finnamyl-konserni. Viitattu 16.3.2015. Krootila tunnetaan myös vuonna 1960 tapahtuneesta niin sanotusta uunisurmasta. == Historia == Alueella on ollut asutusta jo pronssikaudella. Krootilan vanha kylä sijaitsi alun perin hieman nykyistä pohjoisempana Kokemäenjoen rannalla, josta sen talot 1700-luvun lopun isojaon myötä siirrettiin kauemmas peltojen keskelle. 1400-luvulla kylä kuului Olavi Knuutinpoika Tolkille ja vuodesta 1437 lähtien se oli Turun tuomiokirkon pappisalttarin prebenda eli palkkaetu. Krootilan alkuperäinen nimi oli saksalaisperäinen Grothusen, jonka taustalla olivat Kokemäenjoella keskiajalla purjehtineet saksalaiset kauppiaat.Vanhanaikainen maalaiskylä Kokemäen kaupunki. Viitattu 16.3.2015. == Lähteet == Luokka:Kokemäen kylät
Soitinrakentajat AmF

Soitinrakentajat AmF oli Pohjois-Savon Leppävirralla vuosina 1985–2015 toiminut suomalainen soitinrakentajayritys. Tämä usean soitinrakentajan yhteisö tunnettiin muun muassa suomalaisten 5–40 -kielisten kanteleiden valmistajana. Soitinrakentajat valmistivat uusia ja huoltivat vanhoja kanteleita, mutta myös muita soittimia, kuten jouhikkoja, kitaroita ja rumpuja. Osakeyhtiömuotoon yhteisö muuttui vuonna 2007. Osakemuotoisen yritystoiminnan hiipumisen seurauksena yhtiö päätti hakeutua konkurssiin elokuussa 2015. Soitinrakentajista ainakin kaksi päätti jatkaa soitinrakennusta ja soittimien huoltoa erillisinä ammatinharjoittajina tämän jälkeenkin. File:Soitinrakentajat AmF - 19-kielinen kannel soitinrakentajan työpöydällä - Leppävirta - m.jpg| Työpöydällä kanteleentekijän omaan käyttöön valmistama 19-kielinen kannel. File:Soitinrakentajat AmF - Puolisävelaskeleenvaihtajan kiinnitys 6-kieliseen kanteleeseen - Leppävirta - m.jpg| Kuvassa Jyrki Pölkki asentaa puolisävelaskeleenvaihtajaa 6-kieliseen kanteleeseen. File:Tekeilläolevia koulukanteleita - Soitinrakentajat - Leppävirta - m.jpg|Soitinrakentajat AmF:n valmistumassa olevia 5- tai 6- kielisiä kanteleita. == Lähteet== == Aiheesta muualla== * Luokka:Suomalaiset soitinrakentajat Luokka:Kantelevalmistajat Luokka:Leppävirta
Il Volo

thumb|Il Volo esiintymässä Bogotássa, Kolumbiassa vuonna 2012. Il Volo (italiaa, ) on italialainen oopperapop-musiikkia esittävä yhtye, joka on perustettu vuonna 2010. Yhtyeen jäsenet ovat tenorit Piero Barone ja Ignazio Boschetto sekä baritoni Gianluca Ginoblehttp://www.ilvolomusic.com/biography. Il Volo perustettiin vuonna 2010 yhtyeen jäsenien osallistuttua samana vuonna italialaiseen laulukilpailuun Ti Lascio Una Canzone. == Tietoja == Il Volo on julkaissut viisi albumia. Ensimmäisen albuminsa Il Volon se julkaisi vuonna 2010. Vuonna 2012 yhtye julkaisi albumin We Are Love ja seuraavana vuonna joulualbumin Buon Natale: The Christmas Album. Vuonna 2015 yhtye julkaisi lyhyen soiton Sanremo Grande Amore, jonka kaikki kappaleet liittyvät San Remon musiikkifestivaaliin. Il Volon viimeisin albumi on vuonna 2015 julkaistu L’amore si muove. Il Volo on esiintynyt myös Barbra Streisandin kanssa. Yhtyeellä on myös kaksi Billboard Latin Music Award -palkintoa. Il Volo piti Veronan areenalla konsertin italialaisen säveltäjän Ennio Morriconen kunniaksi kesällä 2021. Marraskuussa 2021 trio julkaisi Morriconelle omistetun tributtialbumin nimeltä Il Volo Sings Morricone. === Eurovision laulukilpailu 2015 === Helmikuussa 2015 Il Volo voitti San Remon musiikkifestivaalit, joiden voittajana se pääsi edustamaan Italiaa vuoden 2015 Eurovision laulukilpailussahttp://www.eurovision.tv/page/history/year/participant- profile/?song=32593. Yhtye esitti kilpailussa kappaleen ”Grande amore” ja sijoittui kolmanneksi. == Diskografia == === Albumit === * Il Volo (2010, Geffen Records) * We Are Love (2012, Geffen Records) * Buon Natale: The Christmas Album (2013) * Sanremo grande amore (2015, Columbia Records) * L’amore si muove (2015, Sony Music International) *Ámame (2018) *Musica (2019) *Il Volo Sings Morricone (2021) == Lähteet == == Aiheesta muualla == Luokka:Italialaiset yhtyeet Luokka:Vuoden 2015 euroviisuedustajat Luokka:Italian euroviisuedustajat
Henna Lindholm

Henna Lindholm (s. 4. toukokuuta 1989 Helsinki) on suomalainen jäätanssija. Hänen parinsa oli Ossi Kanervo. Lindholm edusti Helsingin luistelijoita. Heidän valmentajanaan toimi Maurizio Margaglio. Lindholm ja Kanervo voittivat kolme Suomen-mestaruutta vuosina 2011, 2012 ja 2014. He osallistuivat kaksiin MM-kilpailuihin. Vuonna 2012 he voittivat Pohjoismaiden mestaruuden ja vuonna 2014 Bavarian Open -pronssia. Lindholm ja Kanervo lopettivat luistelu-uransa keväällä 2015. ==Lähteet== Luokka:Suomalaiset taitoluistelijat Luokka:Jäätanssijat Luokka:Vuonna 1989 syntyneet Luokka:Elävät henkilöt
Daniel Stock

Daniel Stock (s. 16. syyskuuta 1992) on norjalainen maastohiihtäjä. Hän edustaa Lillehammer SK:ta. == Ura == === Maailmancup === Stock debytoi maastohiihdon maailmancupissa maaliskuussa 2014 ollen Holmenkollenin 50 kilometrin perinteisen hiihtotavan kilpailussa 49:s. Ensimmäiset maailmancupin pisteensä Stock saavutti maaliskuussa 2015 niin ikään Holmenkollenilta, nyt vapaan hiihtotavan 50 kilometriltä sijoittuen sijalle 25. Maailmancupissa Stock nousi palkintopallille ensimmäisen ja toistaiseksi ainoan kerran 30 km yhdistelmähiihtokilpailussa oltuaan toinen Pyeongchangissa helmikuussa 2017. === Arvokilpailut === Stock saavutti pronssia alle 23-vuotiaiden maailmanmestaruuskilpailuista Val di Fiemmestä 2014. Matkana oli 30 kilometrin yhdistelmäkilpailu. == Lähteet == Luokka:Norjalaiset maastohiihtäjät Luokka:Vuonna 1992 syntyneet Luokka:Elävät henkilöt
Stig Rästa

Raul-Stig Rästa (s. 24. helmikuuta 1980 Tallinna) on virolainen laulaja- lauluntekijä ja kitaristi. Hän edusti Viroa vuoden 2015 Eurovision laulukilpailussa Itävallan Wienissä yhdessä Elina Bornin kanssa itse säveltämällään ja sanoittamallaan kappaleella ”Goodbye to Yesterday”Eurovision.tv. Rästa ja Born voittivat Eesti Laul -kilpailun, ja näin ollen he pääsivät mukaan kilpailuunElina Born Stig, Rästa Goodbye to Yesterday. Eurovisioon.ee. ”Goodbye to Yesterday” kilpaili Eurovision laulukilpailun ensimmäisessä semifinaalissa, sijoittui kymmenen parhaan joukkoon ja pääsi finaaliin. Finaalissa kappaleen sijoitus oli seitsemäs. Rästa oli mukana kirjoittamassa Viroa vuoden 2016 Eurovision laulukilpailussa edustaneen Jüri Pootsmannin kappaletta ”Play”. Rästa on mukana Eesti Laul -kilpailussa vuonna 2018 kappaleella ”Home”. Vuodesta 2010 lähtien Rästa on ollut Outloudz-yhtyeen solisti Traffic-yhtyeen kitaristi vuodesta 2006 lähtien. Vuosina 2002–2006 Stig Rästalla oli Ithaka Maria ja Tomi Rahulan kanssa yhtye nimeltä Slobodan River. Rästa on näytellyt Maarit Lallin suomalaisessa elokuvassa Kuudes kerta (vir. Kuues kord) (2017).https://menu.err.ee/293816/stig-rasta-astub-ules-varskes-soome- mangufilmis Stig Rästalla ja hänen vaimollaan Karinalla on vuosina 2016 ja 2018 syntyneet lapset.http://annestiil.delfi.ee/uudised/foto-ilus-ja-eriline- valik-stig-rasta-avaldas-teise-lapse-nime?id=83428597 == Lähteet == == Aiheesta muualla == Luokka:Virolaiset laulajat Luokka:Virolaiset lauluntekijät Luokka:Virolaiset kitaristit Luokka:Vuoden 2015 euroviisuedustajat Luokka:Viron euroviisuedustajat Luokka:Vuonna 1980 syntyneet Luokka:Elävät henkilöt
Michael Ibiyomi

Adeniyi Michael Ibiyomi (s. 14. maaliskuuta 1993) on nigerialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan hyökkääjä.https://www.soccerpunter.com/players/396482-Adeniyi- Michael-Ibiyomi Ibiyomi on pelannut urallaan Senegalin pääsarjaa Guédiawaye FC:ssä sekä Togon pääsarjaa OC Agazassa. Hän siirtyi Rovaniemen Palloseuraan helmikuussa 2015 nigerialaisesta jalkapalloakatemiasta.http://kymppipaikka.fi/Veikkausliiga/RoPS-sopimukseen- nigerialaishyokkaajan-kanssa/(offset)/10 Sopimuksen kesto on yhden vuoden, mutta RoPS:lla on kahden vuoden jatko-optio Ibiyomista. Hän debytoi RoPS:in paidassa Liigacupissa ja teki kaksi maalia FC KTP:tä vastaan.http://www.rops.fi/edustusjoukkue/kausi-2015/liigacup-2015/joukkue/player/118-liigacup-2015/2-rops/519-adeniyi- ibiyomi/ Debyytti Veikkausliigassa tapahtui huhtikuussa 2015 Helsingin Jalkapalloklubia vastaan. Ibiyomi onnistui heti maalinteossa. Veikkausliigan kausi 2015 ei onnistunut aivan suunnitelmien mukaan eli 23 ottelussa vain yksi maali. RoPS ei jatkanut Ibioyomin sopimusta, joten hän siirtyi Kakkosessa pelanneeseen AC Kajaaniin, jossa hän oli nostamassa seuraa kauden 2016 päätteeksi Ykköseen.https://www.transfermarkt.com/michael- ibiyomi/profil/spieler/357417 ==Lähteet== Luokka:Nigerialaiset jalkapalloilijat Luokka:Vuonna 1993 syntyneet Luokka:Elävät henkilöt
Scott Redding

Scott Christopher Redding (s. 4. tammikuuta 1993 Gloucester, Englanti) on brittiläinen ratamoottoripyöräilijä. Kaudella 2015 hän kilpailee MotoGP:n pääluokassa Marc VDS-tallissa numerolla 45http://www.motogp.com/en/riders/Scott+Redding . Hän on 185 senttimetriä pitkä ja painaa 78 kilogrammaa. == Ura == === 125-kuutioiset === Redding debytoi 125-kuutioisissa kaudella 2008 Aprilian pyörällä Blusens Aprilia- tallissa. Hän voitti uransa kahdeksannen kilpailunsa Donington Parkilla ja oli sarjan yhteispisteissä yhdestoista. Reddingin toinen kausi 125-kuutioisissa ei ollut yhtä menestyksekäs, hän oli parhaimmillaan kolmas, jälleen Doningtonissa. Yhteispisteissä hän oli viidestoista. === Moto2 === Kaudeksi 2010 Redding siirtyi Moto2-luokkaan ja Marc VDS-talliin. Hän oli parhaimmillaan kolmas Intian Grand Prix'issä ja oli sarjan yhteispisteissä kahdeksas. Hän oli kauden aikana mukana myös Shoya Tomizawan hengen vaatineessa onnettomuudessa Misanossa. Kaudella 2011 Redding jatkoi samassa tallissa ollen kauden yhteispisteissä vasta 15:s. Kilpailussa hän oli parhaimmillaan viides. Myös kauden 2012 Redding ajoi Mard VDS:llä. Hän saavutti kauden aikana neljä kolmatta sijaa ja oli lopulta sarjan yhteispisteissä viides. Kaudella 2013 Redding jatkoi jälleen Marc VDS- tallissa. Hän voitti kauden aikana kolme kertaa ja oli seitsemän kertaa palkintokorokkeella. Tämä riitti sarjan toiseen tilaan Pol Espargarón jälkeen. === MotoGP === Kaudeksi 2014 Redding siirtyi MotoGP:n pääluokkaan Go&Fun; Gresini Hondan talliin. Hän oli kauden aikana parhaimmillaan seitsemäs kaksi kertaa ja oli sarjan yhteispisteissä lopulta 12:s. Kaudella 2015 Redding jatkaa MotoGP-sarjassa vanhan Moto2-tallinsa Marc VDS:n riveissä. == Lähteet == == Aiheesta muualla == Luokka:Brittiläiset ratamoottoripyöräilijät Luokka:Vuonna 1993 syntyneet Luokka:Elävät henkilöt
Aaro Forsman

Aaro Forsman Oy on Vantaan Viinikkalassa, Kehä III:n pohjoispuolella toimiva, vuonna 1979 perustettu suomalainen teetalo. Se tunnetaan nimellä Forsman tea myydystä teetuotteista. Yritys on keskittynyt irtoteen maahantuontiin, valmistukseen ja tukkukauppaan. Yrityksellä on toimitilat Vantaan Viinikkalassa, lähellä Kehä III:a. Rakennuksessa on myös teemyymälä ja teehuone, jossa asiakkaat saavat maistella teelaatuja ja jossa järjestetään teenmaisteluja myös suuremmille ryhmille. Myymälässä on esillä yrityksen kaikki, yli 500 teelaatua. Pääosa, yli 80 prosenttia alallaan Pohjoismaiden suurimpiin kuuluvan yrityksen tuotannosta viedään ulkomaille, 20 maahan. Yrityksen tunnetuimpiin teesekoituksiin kuuluu Keisarin Malja, joka avasi Forsman teelle Venäjän markkinat 1990-luvulla, kun moskovalaisen tavaratalon sisäänostaja hullaantui Aaro Forsmanin ja nykyisen toimitusjohtaja Ari Santamäen sinne tuoman teen makuun. == Lähteet== Luokka:Suomalaiset elintarvikeyritykset Luokka:Teetalot Luokka:Vantaan nähtävyydet Luokka:Viinikkala Luokka:Vantaalaiset yritykset
Doc Martin

Doc Martin on brittiläinen draamakomediasarja urallaan psyykkisiin ongelmiin ajautuneesta huippukirurgista, joka asettuu paikallislääkäriksi lapsuutensa maisemiin Cornwalliin. Martin Clunes näyttelee sarjan pääroolissa kulmikasta ja sosiaalisesti taitamatonta tohtori Martin Ellinghamia. Kuvitteelliseen Portwennin kylään sijoittuvan sarjan on kehittänyt Dominic Minghella vuoden 2000 elokuvassa Pelastakaa Grace esiintyneen lääkärihahmon Martin Bramfordin pohjalta. Sarjan ensimmäinen jakso lähetettiin Britanniassa 2004. Syyskuuhun 2013 mennessä sarjaa oli esitetty 70 maassa. Suosituin se on ollut Ranskassa, Saksassa, Espanjassa, Alankomaissa, Kreikassa, Puolassa ja Venäjällä. Monissa maissa sarjasta tehdään tai suunnitellaan paikallista versiota. Pääosan esittäjä Martin Clunes on naimisissa sarjan tuottajan Philippa Braithwaiten kanssa. Sarjan suosio on tehnyt heistä miljonäärejä.Boniface, Susie: Martin Clunes is raking in a fortune from overseas Doc Martin operations Daily Mirror. 8.9.2013. Viitattu 16.3.2015. Suomessa Yle TV1 esitti Doc Martinin kuusi ensimmäistä kautta arkipäivien alkuillan ohjelmapaikallaan. Doc Martin oli useana viikkona Suomen katsotuin ulkomainen televisiosarja ja keräsi tasaisesti yli puolen miljoonan katsojalukuja.Doc Martin, Yle TV1 18.12.2014, päivitetty 13.3.2015, viitattu 16.3.2015. Suomessa seitsemäs tuotantokausi alkoi 1. helmikuuta 2016. Se lähetettiin uusintoina syksyn 2017 sunnuntain alkuilloissa. Kahdeksas tuotantokausi esitettiin joulupäivästä 2017 alkaen arkipäivisin. Sarjan kymmenes ja viimeinen tuotantokausi esitettiin Ylellä joulukuussa 2022. ==Näyttelijät== ==Tuotanto== Sarjan kuvauspaikkana on käytetty Cornwallin pohjoisrannikolla sijaitsevaa kalastajakylää nimeltä Port Isaac. Siellä kuvattiin myös Doc Martin -hahmon ensimmäinen esiintyminen, vuoden 2000 elokuva Pelastakaa Grace. ==Katsojaluvut== Yle TV1 on esittänyt sarjaa useaan otteeseen arkipäivisin kello 17–18. ===2015=== Kuukausi Esityspäivä Kuukauden katsotuimman jakson tavoittavuus Kuukauden katsotuimman jakson keskikatsojamäärä Tammikuu 26. tammikuuta 2015 849 000 630 000 Helmikuu 16. helmikuuta 2015 904 000 738 000 Maaliskuu 9. maaliskuuta 2015 922 000 756 000 ===2016=== Kuukausi Esityspäivä Kuukauden katsotuimman jakson tavoittavuus Kuukauden katsotuimman jakson keskikatsojamäärä Helmikuu 1.2.2016 900 000 722 000 *Keskikatsojamäärä = Katsojien määrän keskiarvo koko ohjelman keston ajalta. *Tavoittavuus = Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää. ==Lähteet== Luokka:2000-vuosikymmenen brittiläiset draamakomediasarjat Luokka:2010-luvun brittiläiset draamakomediasarjat Luokka:2020-luvun brittiläiset draamasarjat Luokka:ITV:n televisio-ohjelmat Luokka:Televisiosarjat terveydenhoidosta
Kuhmalahden kirkko

Kuhmalahden kirkko on Kangasalan Kuhmalahdella sijaitseva puinen pitkäkirkko, jonka arkkitehti Ernst Lohrmann suunnitteli 1780 rakennetun ja 1848 puretun kirkon tilalle. Kirkon piirustukset laadittiin 1843 ja rakennus valmistui 1846. Kirkon pinta-ala on 336 neliötä ja siinä on istumapaikkoja 400 hengelle. Molemmissa päädyissä ja toisella sivulla on matalammat osat, joissa on muun muassa sakaristo. Kirkkosalissa on kolme pylväiden erottamaa tasakattoista laivaa, pylväiden varassa olleet sivustojen lehterit purettiin 1926. Myös vaakalaudoitettuja ulkoseiniä jakavat pylväät, kaksikerroksiset ikkunat on pyöristetty yläosastaan. Kirkon kaksiosainen alttaritaulu Ristiinnaulitseminen ja Lain antaminen Siinailla on Svefildin 1795 maalaama. Kirkon 7-äänikertaiset urut valmisti Kangasalan urkutehdas 1884, vuonna 1911 niistä tehtiin 10-äänikertaiset. Kirkkoa on korjattu 1901 ja 1926. Kirkon kaksinivelisen kellotapulin rakensi Matti Åkerblom 1780–1782. == Lähteet == ==Aiheesta muualla== * Kangasalan kirkot (Viitattu 16.3.2015) Luokka:Kangasalan kirkkorakennukset Luokka:Suomen puiset pitkäkirkot Luokka:Kuhmalahden kirkonkylä Luokka:Suomen 1840-luvulla rakennetut kirkot
Vehkajärven kirkko

Vehkajärven kirkko on Kangasalan kunnassa, Kuhmalahden Vehkajärven kylässä sijaitseva pieni puinen, satulakattoinen ja torniton pitkäkirkko, joka rakennettiin paikallisen puuseppä Benjamin Hellénin piirustusten mukaan 1841. Istumapaikkoja kirkossa on noin 150. Kirkon kaksiosainen alttaritaulu Ristiinnaulittu ja Jeesuksen kirkastus on Otto Berggrenin maalaama. 5-äänikertaiset urut valmisti Kangasalan urkutehdas 1936. Kirkkoa korjattiin 1931, jolloin se vihittiin uudelleen käyttöön. Puinen erillinen kellotapuli on 1840-luvulta. == Lähteet == ==Aiheesta muualla== * Kangasalan kirkot (Viitattu 16.3.2015) Luokka:Kangasalan kirkkorakennukset Luokka:Suomen puiset pitkäkirkot Luokka:Vehkajärvi Luokka:Suomen 1840-luvulla rakennetut kirkot
Kaija Tanskanen

Kaija Tellervo Tanskanen (24. maaliskuuta 1926 Kiihtelysvaara – 15. tammikuuta 2012) oli suomalainen Sipoossa asunut musiikinopettaja, lausuja ja runoilija. Tanskanen kävi Joensuun tyttökoulua 1937–1942 ja Joensuun yhteiskoulua 1942–1943 sekä Lahdessa toiminutta Viipurin musiikkiopistoa 1944–1946. Hän valmistui musiikinopettajaksi Sibelius-akatemiasta 1950 ja logonomiksi Suomen Puheopistosta 1958. Myöhemmin hän valmistui vielä musiikin maisteriksi Sibelius-akatemiasta 1996. Tanskanen toimi musiikinopettajana ja yksityisopettajana 1950–1975. Hän aloitti kirjailijan uransa jäätyään työkyvyttömyyseläkkeelle. Tanskanen oli myös radiossa runojen lausujana ja hän esiintyi lisäksi radion puheohjelmissa. Kirjasampo.fi : Kaija Tanskanen == Teoksia == * Laulukoulu : äänenmuodostuksen peruskurssi kouluille, musiikkiopistoille ja seminaareille. Musiikki Fazer, Helsinki 1964, 2. painos 1966, 3. painos 1974 * Ateistin sanoitus : runoja vuodelta 1970. Tekijä, Kärrby 1973 * Jumala : runoja valosta. Tekijä, Kärrby 1975 * Semanttinen todistus Jumalan olemassaolosta 1978-08-15. K. Tanskanen, Sipoo 1978 * Neitseellinen syntymä : semanttista tietoa. K. Tanskanen, Sipoo 1978 * Tietämättömyyden tuskasta pois : sanontojen semanttista rajausta v. 1979. Tekijä, Kärrby 1979 * Mini-lapsen laulukoulu. K. Tanskanen, Sipoo 1979 * Ainikki Voipion tie Vassar Collegesta Taipalsaarelle. K. Tanskanen, Sipoo 1983 * Runoja Sipoosta. Osa 1. K. Tanskanen, Kärrby 1992, lisäpainos 2005 * Runoja Sipoosta. Osa 2. K. Tanskanen, Kärrby 1996, lisäpainos 2006 * Topeliuksen runoihin Sibeliuksen säveltämät pianosäesteiset yksinlaulut. K. Tanskanen, Sipoo 1996 * Kirjastonhoitaja Iida Piipponen syntyi sata vuotta sitten Kiihtelysvaaran Heinävaaralla Ala-Piippolassa. K. Tanskanen, Sipoo 1997 * Rakel ja Astrid Salminen : kaksi johtajaa. K. Tanskanen, Sipoo 1997 * Runoja Sipoosta. Osa 3. K. Tanskanen, Sipoo 1998 * Kiihtelysvaarasta Iida Lampisen kansanlauluja. K. Tanskanen, Kärrby 1998 * Runoja Sipoosta. 4 osa. K. Tanskanen, Sipoo 1999, lisäpainos 2004 * Synonyymiteoria suomeksi. K. Tanskanen, Kärrby 1999 * Runoja Sipoosta. 5 osa. K. Tanskanen, Sipoo 2000, lisäpainos 2004 * Runoja Sipoosta. 6 osa. Kaija Tanskanen, Kärrby 2003 * Järkytyksiä : omaelämäkerta vuosilta 1926-2004. Kaija Tanskanen, Sipoo 2004 * Muistiinpanoja aurinkojumalasta. Palladium-kirjat, Siuro 2004 * Runoja Sipoosta. Osa 7. Kaija Tanskanen, Sipoo 2004, lisäpainos 2006 * Runoja Sipoosta. Osa 8. Kaija Tanskanen, Sipoo 2005 * Runoja Sipoosta. Osa 9. Kaija Tanskanen, Sipoo 2005 * Runoja Sipoosta. Osa 10. Kaija Tanskanen, Sipoo 2006 * Opettaja muistelee. Kaija Tanskanen, Söderkulla 2006 * Runoja Sipoosta. Osa 11. Kaija Tanskanen, Sipoo 2007 == Toimitustöitä == * Kaarlo Marjanen : Puheilmaisusta taitona ja taiteena : lausuntapedagoginen luentosarja ; toimittajat Antti Sovijärvi, Kaija Tanskanen, Else Tanttu. Suomen puheopisto, Helsinki 1986 == Lähteet == * == Viitteet == Luokka:Suomalaiset opettajat Luokka:Suomalaiset runoilijat Luokka:Vuonna 1926 syntyneet Luokka:Vuonna 2012 kuolleet
Clipper tea

Clipper tea on vuonna 1984 perustettu teehen, kaakaoon ja kahviin keskittyvä brittiyritys. Se on tuonut markkinoinnissaan esille eettisiä arvoja ja tuottaa muun muassa reilun kaupan teetä. Yrityksen teetä myydään myös suomalaisissa vähittäismyymälöissä. Keväällä 2012 Clipper tea myytiin yrityskaupalla hollantilaiselle Wessanen-yhtymälle. Yrityksellä oli tuolloin 90 työntekijää, kun taas ostajakonsernin henkilöstömäärä Euroopassa oli 2 000\. Vuonna 2011 Clipper tea teki 16 miljoonan punnan myynnin. == Lähteet== Luokka:Teetalot Luokka:Brittiläiset yritykset
Spelunky

Spelunky on roguelike-elementtejä sisältävä kaksiulotteinen indie- tasohyppelypeli. Se julkaistiin alun perin ilmaiseksi PC:lle vuonna 2008, ja sen lähdekoodi julkaistiin vuonna 2009. Pelistä julkaistiin vuonna 2012 päivitetty maksullinen versio Xbox 360:lle, ja kyseinen versio käännettiin myöhemmin myös muille alustoille (PC ja PlayStation 3 vuonna 2013, PlayStation 4 vuonna 2014). Pelissä ohjataan luolatutkijaa, joka tutkii satunnaisesti luotuja luolia keräten aarteita, väistellen vihollisia ja ansoja ja pelastaen luoliin eksyneitä hahmoja. Luokka:Indie-videopelit Luokka:Freeware-pelit Luokka:Tasohyppelyt Luokka:Toimintaseikkailupelit Luokka:Vuoden 2013 videopelit Luokka:Windows-pelit Luokka:Xbox 360 Live Arcade -pelit Luokka:PlayStation 3 -pelit Luokka:PlayStation Vita -pelit‎ Luokka:PlayStation 4 -pelit Luokka:Videopelit, joissa on proseduraalisesti tuotettuja tasoja Luokka:Yhdysvalloissa kehitetyt videopelit
Saint-Pourçain-sur-Sioule

Saint-Pourçain-sur-Sioule on kunta Ranskassa Allier'n departementissa Auvergnen alueella. Se on vanha kaupunki joka on kasvanut 500-luvulla perustetun luostarin ympärille. Saint-Pourçain-sur-Sioule sijaitsee keskellä vanhaa viininviljelyaluetta. Keskiajalla alueen viiniä juotiin Ranskan kuninkaan hovissa. Nykyään tätä AOC luokiteltua viiniä viljellään 19 kunnassa yli 600 hehtaarin alueella.Paris-Nice 2015 ==Aiheesta muualla== ==Lähteet== Luokka:Allierin kunnat
Tata Global Beverages

Tata Global Beverages on Intian suurimpaan yritykseen, Tata Groupiin kuuluva elintarvikealan yritys. Tata Global Beverages luetaan maailman suurimpiin teevalmistajiin. Yrityksen kotipaikka on Kalkutta. Vuosikertomuksensa (2013–2014) mukaan Tata Global Beverages on maailman 2. suurin teetalo ja kymmenen suurimman toimijan joukossa maailmanlaajuisilla kahvimarkkinoilla. Tilivuoden 2013–14 liikevaihdokseen yritys raportoi 7 738 crorea Intian rupiaa (INR) eli noin 912 miljoonaa euroa. Tältä tilikaudelta yritys teki 4,81 miljardin INR nettotuloksen eli noin 56,7 milj. EUR (vuoden 2013 vaihtokurssein) Yrityksen liikevaihdosta tulee noin 71 prosenttia teestä, 18 prosenttia kahvista, 10 prosenttia viljelyksistä ja prosentti muilta liiketoiminta-aloilta (2013–2014). thumb|270px|Tata Tean pikateejauhepusseja kaupan hyllyllä. Sen tuotevalikoimaan kuuluvat esimerkiksi teebrandit Tetley (36 prosenttia yrityksen myynnistä 2013–2014), Tata Tea ja Good Earth sekä kahvimerkki Eight O'clock. Yrityksellä on Intian Starbucks-ketjun kahviloista vastaava Tata Starbucks -yhteisyritys Starbucksin kanssa. == Lähteet== ==Aiheesta muualla== *Are small farms in India the key to taking tea organic? (theguardian.com) *Indian child slavery - in pictures (2013) (theguardian.com) Luokka:Teetalot Luokka:Tata Group Luokka:Intialaiset pörssiyhtiöt
Kristofer Enckell

Karl Robert Kristofer Toussaint Enckell (3. maaliskuuta 1927 Helsinki – 17. toukokuuta 2014 Helsinki) oli suomalainen ruotsin kielellä kirjoittanut runoilija ja toimittaja. Kristofer Enckellin vanhemmat olivat kirjailija, professori Olof Enckell ja kirjailija Monica Ehrström. Hän valmistui agrologiksi Turun ruotsinkielisestä maatalousopistosta. Kristofer Enckell oli naimisissa Lea Suhosen kanssa. Heidän poikansa ovat kirjailija, kääntäjä ja kuvataiteilija Martin Enckell (s. 1954) sekä näyttelijä Robert Enckell (s. 1959). == Teoksia == * Natt för fega. [Runoja.] Söderström, Helsingfors 1949. == Lähteet == Luokka:Suomenruotsalaiset kirjailijat Luokka:Vuonna 1927 syntyneet Luokka:Vuonna 2014 kuolleet
Associated British Foods

Associated British Foods on suuri lontoolainen monikansallinen yritys, joka toimii muun muassa elintarviketeollisuudessa, vähittäiskaupan ja ainesosakaupan alalla. Yrityksen osake noteerataan Lontoon pörssissä (LSE: ABF). Yrityksen liikevaihto syksyllä 2014 päättyneen tilivuoden ajalta oli 12,9 miljardia Englannin puntaa ja liikevoitto 1,1 miljardia puntaa. Yrityksen toiminnot on jaettu viiteen liiketoiminta-alaan, jotka ovat sokeri, maatalous, vähittäiskauppa, päivittäistavarakauppa ja ainesosat. Yritys tunnetaan Suomessa esimerkiksi Twinings-teestä, joka oli vuonna 2014 Suomen suurin teemerkki 31 prosentin osuudellaan vähittäiskaupassa. Myös Ryvita-näkkileivät ovat saman konsernin tuotteita. Twinings Strand Heritage Shop, London, UK - 20111128.jpg|Twiningsin perinteikäs teemyymälä Lontoon keskustassa (The Strand, City of Westminster). Primark, The Headrow, Leeds (11th April 2011).jpg|Associated British Foods-konserniin kuuluvan Primark- vaatekauppaketjun myymälä Leedsissä. BritishSugarAlscottCB.JPG|British Sugar- yhtiön sokeritehdas Alscottissa, Shropshiressä. == Lähteet== ==Aiheesta muualla== * Associated British Foods (theguardian.com) Luokka:Teetalot Luokka:Brittiläiset elintarvikeyritykset Luokka:FTSE 100 -indeksi
Anna Louhivuori

Anna Tellervo Louhivuori (o.s. Malkki; s. 26. maaliskuuta 1927 Helsinki) on suomalainen kääntäjä.Suomen Kirjailijat 1945–1980, Louhivuori, Anna Tellervo, sivu 375, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Louhivuori tuli ylioppilaaksi Helsingin suomalaisesta yhteiskoulusta vuonna 1945. Hän valmistui filosofian kandidaatiksi Helsingin yliopistosta vuonna 1953. Lukion ranskankielen opettajana hän toimi 1960–1976. Taidekasvatuksen assistenttina Louhivuori toimi Jyväskylän yliopistossa vuodesta 1976. Louhivuori on taiteidenvälisen tutkimuksen aikakauslehden Synteesi toimitusneuvoston jäsen. Louhivuoren vanhemmat olivat VT Niilo Malkki ja Katri (o.s. Immonen). Louhivuoren puoliso oli lastenlääkäri Pekka Uolevi Louhivuori (1921–2018) vuodesta 1950. Louhivuori on asunut Jyväskylässä mutta myöhemmin Helsingissä. == Teoksia == * Myytit kuvina : Marc Chagallin I Pariisinkauden (1910-1914) maalausten strukturalistis-semioottista tulkintaa, Jyväskylän yliopiston väitöskirja. Jyväskylä studies in the arts 28. Jyväskylä 1988 == Toimitustöitä == * Isoäidin kirjeitä vuosilta 1908-1932 (Hilda Sofia Immonen o.s. Konttinen 1851-1932) ; toimittaneet Anna Louhivuori ja Leena Tuomaala. Toimittajat, Helsinki 2004 == Suomennoksia == * Alba de Céspedes : Kielletty päiväkirja : romaani. Otava 1956 (alkuteos Quaderno proibito) * Alexandre Dumas vanhempi : Kolme muskettisoturia : romaani. Otava 1957, uusia painoksia 1966, 1968, 1978, 1994, 2004 (alkuteos Les trois mousquetaires) * Pierre Boulle : Kwai-joen silta. Otava 1958, 6. painos 1961, uusia painoksia 1969, 1972, 1973, 1984, 1990, 2005 (alkuteos Le pont de la rivière Kwai) * Georges Simenon : Maigret vuokraa huoneen : komissaario Maigret'n tutkimuksia. Otava 1958, 2. painos 1972 (alkuteos Maigret en meublé) * Pierre Boulle : Mitalin toinen puoli : romaani. Otava 1959 (alkuteos Les voies du salut) * Pierre Boulle : Herrasmiehen ammatti : romaani. Otava 1961 (alkuteos Un métier de seigneur) * Françoise Mallet-Joris : Leikitään maan alla. Otava 1975 (alkuteos Le jeu du souterrain) == Lähteet == * === Viitteet === Luokka:Suomentajat Luokka:Vuonna 1927 syntyneet Luokka:Elävät henkilöt
Paris Berelc

Paris MaryJo Berelc (s. 29. joulukuuta 1998 Milwaukee, Wisconsin) on yhdysvaltalainen näyttelijä ja malli, jolla on kanadanranskalaisia ja filippiiniläisiä sukujuuria. Hän on parhaiten tunnettu Disney XD-kanavan action-komediasarjasta Supersairaala (), jossa hän näytteli supersankari Skylar Stormia ja Netflixin Alexa & Katie-sarjasta, jossa hän näytteli Alexa Mendozaa. Vuonna 2015 Berelc sai roolin Disney Channelin elokuvasta Invisible Sister. Berelcin löysi mallitoimisto Ford Models hänen ollessa 9-vuotias. Siitä lähtien hän esiintyi sadoissa mainoksissa, mukaan lukien Kohl's, Sears, Boston Store ja Kmart. Lisäksi Berelc oli American Girl -nuortenlehden kannessa marras/joulukuun 2009 numerossa. 12-vuotiaana hän aloitti näyttelijänopinnot Acting Studiossa Chicagossa. Ollessaan 14-vuotias Berelc muutti perheensä kanssa Los Angelesiin luomaan näyttelijänuraa.Paris Berelc "News" Viitattu 16.3.2015 Berelc aloitti tanssimisen neljävuotiaana ja oli kilpavoimistelija kuusivuotiaasta 14-vuotiaaksi asti. Hänellä on kolme nuorempaa siskoa, Bless, Joelie ja Skye.Mini Bio Trivia Viitattu 16.3.2015 ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Yhdysvaltalaiset mallit Luokka:Kanadanranskalaiset Luokka:Vuonna 1998 syntyneet Luokka:Elävät henkilöt
Andrew Bentley

Andrew Bentley (s. 30. kesäkuuta 1952 Fleetwood, Englanti) on brittiläinen säveltäjä ja tietokonemusiikin tutkija, joka toimii Taideyliopiston Sibelius- Akatemian musiikkiteknologian professorina.Musiikkiteknologian henkilöstö , Sibelius-Akatemia, viitattu 16.3.2015. Hän on opettanut myös Helsingin yliopistossa 1982–1984 sekä brittiläisissä Salford College of Technologyssä ja Nottinghamin yliopistossa. Hän on suorittanut musiikin tohtoritutkinnon Yorkin yliopistossa.Cummings, David M.: Andrew Bentley, International Who's who in Music and Musicians' Directory: (in the Classical and Light Classical Fields) s. 51. Psychology Press, 2000. Viitattu 16.3.2015. Bentley on opettanut musiikkiteknologiaa vuodesta 1973 ja ollut mukana perustamassa Britannian ensimmäistä popmusiikin korkeakoulututkintoa 1981 Manchesterissa.Välipakka, Juki: Mustek tuli taloon , Muusikko online 3/1998, viitattu 16.3.2015. Vuosina 1976–1983 Bentley toimi Yleisradion kokeilustudion suunnittelijana ja sitä ennen Helsingin yliopiston musiikkitieteen laitoksen studiossa. Bentley on ollut naimisissa musiikkitoimittaja ja säveltäjä Anna-Kaarina Kiviniemen kanssa. Heillä on kaksi poikaa. ==Lähteet== Luokka:Sibelius-Akatemian professorit Luokka:Brittiläiset säveltäjät Luokka:Suomalaiset musiikkipedagogit Luokka:Suomalaiset professorit Luokka:Vuonna 1952 syntyneet Luokka:Elävät henkilöt
Ahmad Tea

Ahmad Tea on brittiläinen, vuonna 1986 perustettu maailman viiden suurimman teevalmistajan ryhmään kuuluva, perheyrityksenä toimiva teetalo. Yrityksen kotipaikka on Etelä-Englannin Eastleigh. Yrityksen perustajat ovat kotoisin Iranista. Vuonna 2013 yhtiön myynnistä 60 prosenttia kertyi Venäjältä ja Iranista. Ahmad Tea vie tuotteitaan yli 80 maahan. == Lähteet== == Aiheesta muualla == * Ahmad Tea: Opportunities and Challenges Abroad (9.11.2014) (euromonitor.com) Luokka:Teetalot Luokka:Brittiläiset yritykset Luokka:Perheyritykset
Yleisradion kokeilustudio

Yleisradion kokeilustudio oli vuodesta 1972 noin vuosituhannen vaihteeseen Ylessä toiminut elektroakustisen musiikin koulutus-, tutkimus- ja tuotantoyksikkö. Kokeilustudio oli osa Yleisradion ammattiopiston lähinnä yhtiön omiin tarpeisiin järjestämää musiikkiteknologian koulutusta. Uuden Radiotalon valmistuttua vuosina 1979–1989 kokeilustudiossa järjestettiin kuitenkin koulutusta myös taidemusiikin säveltäjille ja muille kiinnostuneille. Käytännönläheisen koulutuksen oppiaineina olivat muun muassa studiotekniikka, tietokonemusiikin äänisynteesi ja analogisynteesi. Kokeilustudion opettajina toimivat Andrew Bentley, Pekka Sirén ja Jussi Liimatainen. Jarmo Sermilä toimi studion johtajana vuodesta 1976.Suomalaisen elektroakustisen musiikin varhaisvaiheita , Johdatus elektroakustiseen musiikkiin, luento 9, Helsingin yliopiston musiikkitieteen laitos, viitattu 16.3.2015. 1970-luvun puolivälissä kokeilustudio sai käyttöönsä Erkki Kurenniemen suunnitteleman ja rakentaman Dimi-6000-musiikkitietokoneen, jota käyttivät muiden muassa Pekka Sirén, Otto Romanowski, Joe Davidow, Jukka Ruohomäki ja Marja Vesterinen. Myöhemmin Yle lahjoitti koneen Helsingin yliopistolle.DIMI-6000: An Early Musical Microcomputer by Erkki Kurenniemi, helda.helsinki.fi, päiväyksetön, viitattu 16.3.2015. Vuonna 2012 Yle lahjoitti kokeilustudiossa 30 vuotta käytetyn analogisen Serge-modulaarisyntetisaattorin Sibelius-Akatemialle.Serge muutti Sibelius-Akatemiaan, Yle 15.3.2012, päivitetty 27.03.2012, viitattu 16.3.2015. ==Palkittuja teoksia== Kokeilustudiossa tuotettuja ääniteoksia on palkittu kansainvälisissä kilpailussa kuten Prix Italia (Magnus Lindberg 1986, Kaija Saariaho 1987 ja Olli Kortekangas 1989), Unesco Rostrum (Jukka Tiensuu) ja Ars Electronica Prix Futura (Saariaho).Bentley, Andrew: Composing with computers in Finland in the 1990s , Nordic Sounds 4/1994, viitattu 16.3.2015. ==Levytyksiä== Vuonna 1973 kokeilustudiossa tehtiin albumi Ode to Marilyn. Kokeilustudiossa tehtyä musiikkia julkaistiin myös vuonna 1978 albumilla Suomalaista elektroakustista musiikkia (Fennica Nova FENO 5), joka sisältää Sermilän, Herman Rechbergerin, Jukka Ruohomäen, Osmo Lindemanin, Antero Honkasen, Otto Romanowskin ja Paavo Heinisen musiikkia. Osa levyn äänitystyöstä tehtiin Helsingin yliopiston musiikkitieteen laitoksen studiossa, EMS-tietokonemusiikkistudiossa Tukholmassa, Lindemanin omassa kotistudiossa ja Finnvox- levytysstudiossa.Various ‎– Suomalaista Elektroakustista Musiikkia - Finnish Electro-Acoustic Music, Discogs.com. Viitattu 16.3.2015. Myös Åke Anderssonin ja Antero Honkasen albumi Reidarin sähköiset kuvat (Love Records LRLP 218, 1977) tehtiin Ylen kokeilustudiossa.Åke Andersson / Antero Honkanen ‎– Reidarin Sähköiset Kuvat, Discogs.com. Viitattu 16.3.2015. ==Lähteet== Luokka:Ylen historia Luokka:Entiset suomalaiset musiikkistudiot Luokka:Elektronisen musiikin organisaatiot
Cläk

Cläk oli helsinkiläinen vuosina 1979-1982 toiminut punkrockyhtye, jonka jäsenistä tunnetuimmat ovat nykyisin Nolla nolla nolla -yhtyeessä vaikuttavat Haba Ehrström ja Make Timonen. Yhtye julkaisi kaksi vinyyliä. == Diskografia == * Cläk EP (1981) * Äiti potki meidät himasta (1982) Luokka:Suomalaiset punkyhtyeet
Gulashi

Gulashi tai gulassi oli ensimmäisen maailmansodan aikana käyttöön tullut nimitys mustan pörssin kaupoilla rikastuneista keinottelijoista. Ensimmäisen maailmansodan aikaista Ruotsia tutkineen Nils-Olof Franzénin mukaan gulashi tai gulashiparoni nimitystä käytettiin alun perin Tanskassa huonolaatuisella gulassilla rikastuneista keinottelijoista.Nyström, Samu: "Poikkeusajan kaupunkielämäkerta: Helsinki ja helsinkiläiset maailmansodassa 1914–1918" s. 83. Helsingin yliopiston humanistinen tiedekunta, filosofian, historian, kulttuurin ja taiteiden tutkimuksen laitos 2013. Aiheeseen liittyen J. Alfred Tanner teki 1916 kupletin nimeltä Gulashi-parooni ja Palle Rosenkrantz kirjoitti kirjan Gulashi-Hansenin matka Pietariin maailmansodan aikana : pieni kertomus suurissa puitteissa, kirjoitettu vastoin tekniikan ja tapojen vaatimuksia (Minerva, Helsinki 1917). == Lähteet == Luokka:Ensimmäinen maailmansota Luokka:Suomen taloushistoria Luokka:Haukkumasanat
Ciampino

Ciampino on kaupunki Rooman metropolikaupungissa, Latiumin alueella Italiassa. Sen naapurikuntia ovat Grottaferrata, Marino ja Rooma. Vuoteen 1974 asti Ciampino oli Marinon kunnan osa. Kaupungin alueella on Ciampinon lentokenttä. Kaupungissa on noin 38 000 asukasta. ==Lähteet== == Aiheesta muualla == * Kaupungin verkkosivut Luokka:Latiumin kaupungit Luokka:Rooman metropolikaupungin kunnat